CELEX: 32014D0444
Language: lt
Date: 1404777600000
Title: 2014/444/ES, Euratomas: 2014 m. liepos 8 d. Tarybos sprendimas dėl Europos Sąjungos tarnautojų teismo ad interim teisėjo išbraukimo iš Sprendimu 2013/181/ES nustatyto sąrašo

10.7.2014   
            
            
               LT
            
            
               Europos Sąjungos oficialusis leidinys
            
            
               L 201/24
            
         TARYBOS SPRENDIMAS
   2014 m. liepos 8 d.
   dėl Europos Sąjungos tarnautojų teismo ad interim teisėjo išbraukimo iš Sprendimu 2013/181/ES nustatyto sąrašo
   
      (2014/444/ES, Euratomas)
   
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 257 straipsnį,
   atsižvelgdama į Europos atominės energijos bendrijos steigimo sutartį, ypač į jos 106a straipsnio 1 dalį,
   atsižvelgdama į Protokolą dėl Europos Sąjungos Teisingumo Teismo statuto, ypač į jo 62c straipsnio antrą pastraipą,
   atsižvelgdama į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 979/2012 dėl Europos Sąjungos tarnautojų teismo ad interim teisėjų (1), ypač į jo 4 straipsnio pirmą pastraipą,
   kadangi:
   
               (1)
            
            
               2014 m. kovo 7 d. laišku Haris TAGARAS atsistatydino iš Europos Sąjungos tarnautojų teismo (toliau – Tarnautojų teismas) ad interim teisėjo pareigų;
            
         
               (2)
            
            
               Reglamente (ES, Euratomas) Nr. 979/2012 numatyta, kad atsistatydinimo atveju ad interim teisėjo pavardė turi būti išbraukta iš ad interim teisėjų sąrašo;
            
         
               (3)
            
            
               todėl reikia priimti sprendimą, kuriuo Haris TAGARAS išbraukiamas iš Sprendimu 2013/181/ES (2) nustatyto Tarnautojų teismo ad interim teisėjų sąrašo,
            
         PRIĖMĖ ŠĮ SPRENDIMĄ:
   1 straipsnis
   Buvęs Tarnautojų teismo teisėjas Haris TAGARAS išbraukiamas iš Sprendimo 2013/181/ES 1 straipsniu nustatyto Tarnautojų teismo ad interim teisėjų sąrašo.
   2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
   
      Priimta Briuselyje 2014 m. liepos 8 d.
      
         
            Tarybos vardu
         
         
            Pirmininkas
         
         P. C. PADOAN
      
   
   
      (1)  OL L 303, 2012 10 31, p. 83.
   
      (2)  2013 m. balandžio 22 d. Tarybos sprendimas 2013/181/ES, kuriuo sudaromas Tarnautojų teismo trijų ad interim teisėjų sąrašas (OL L 111, 2013 4 23, p. 49).